**Ministru kabineta rīkojuma projekta**

**„Grozījumi Ministru kabineta 2015.gada 7.aprīļa rīkojumā Nr.176**

**„Par darba grupu 1991.gada barikāžu 25 gadu atceres pasākumu organizēšanai”” sākotnējās ietekmes novērtējuma**

**ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījumi Ministru kabineta 2015.gada 7.aprīļa rīkojumā Nr.176 „Par darba grupu 1991.gada barikāžu 25 gadu atceres pasākumu organizēšanai”” (turpmāk – Projekts) izstrādāts, pamatojoties uz Ministru prezidentes **Laimdotas Straujumas 2015.gada 13.janvāra rezolūciju Nr.20/Z-57-jur, kurā kultūras ministrei uzdots sagatavot** Ministru kabineta **rīkojuma projektu par darba grupas izveidi 1991.gada barikāžu 25 gadu atceres pasākumu organizēšanai 2016.gadā, kā arī** Ministru kabineta 2015.gada 7.aprīļa rīkojuma Nr.176 „Par darba grupu 1991.gada barikāžu 25 gadu atceres pasākumu organizēšanai” 3**.punktā doto uzdevumu – darba grupai koordinēt atceres pasākumu sagatavošanas gaitu un veikt to uzraudzību.** |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu savlaicīgu un saskaņotu 1991.gada barikāžu 25 gadu atceres pasākumu organizēšanu ar Ministru kabineta 2015.gada 7.aprīļa rīkojumu Nr.176 „Par darba grupu 1991.gada barikāžu 25 gadu atceres pasākumu organizēšanai” tika izveidota 1991.gada barikāžu 25 gadu atceres pasākumu organizēšanas darba grupa (turpmāk – darba grupa). Par darba grupas vadītāju tika noteikta kultūras ministre un darba grupā tika iekļauti pārstāvji no Finanšu ministrijas, Iekšlietu ministrijas, Vides aizsardzības un reģionālās attīstības ministrijas, Aizsardzības ministrijas, Ārlietu ministrijas, Izglītības un zinātnes ministrijas, Valsts prezidenta kancelejas, Saeimas kancelejas, Valsts kancelejas, Latvijas Pašvaldību savienības, Nacionālā elektronisko plašsaziņas līdzekļu padomes, Rīgas pilsētas pašvaldības, Latvijas Zinātņu akadēmijas, Nacionālajiem bruņotajiem spēkiem, Latvijas Institūta, 1991.gada barikāžu dalībnieku biedrības un biedrības „Tautas frontes muzeja sabiedriskā padome”.Darba grupas sagatavotais informatīvais ziņojums „Par 1991.gada barikāžu 25 gadu atceres pasākumu organizēšanu” tika izskatīts Ministru kabineta 2015.gada 16.jūnija sēdē (prot. Nr.29 70.§). Vienlaikus Ministru kabineta 2015.gada 7.aprīļa rīkojuma Nr.176 „Par darba grupu 1991.gada barikāžu 25 gadu atceres pasākumu organizēšanai” 3.punkts paredz darba grupas uzdevumu koordinēt atceres pasākumu sagatavošanas gaitu un veikt to uzraudzību.Iekšlietu ministrija informēja Kultūras ministriju, ka turpmāk darba grupā Iekšlietu ministriju pārstāvēs valsts sekretāra vietnieks Jānis Citskovskis. Vienlaikus, ņemot vērā, ka Nacionālās elektronisko plašsaziņas līdzekļu padomē un Latvijas Institūtā ir notikušas izmaiņas personālsastāvā, kā Nacionālās elektronisko plašsaziņas līdzekļu padomes pārstāve darba grupā tika deleģēta Nacionālās elektronisko plašsaziņas līdzekļu padomes locekle Dace Ķezbere, savukārt kā Latvijas Institūta pārstāvis tika deleģēts Latvijas Institūta direktora pienākumu izpildītājs Krišjānis Ozols. |
| 3. | Projekta izstrādē iesaistītās institūcijas | Kultūras ministrija. |
| 4. | Cita informācija | Nav. |

*Anotācijas II, III, IV, V, VI un VII sadaļa – projekts šo jomu neskar.*

Kultūras ministre D.Melbārde

Vīza: Valsts sekretārs S.Voldiņš

2015.12.10. 10:29

407

J.Garjāns, 67330301

Janis.Garjans@km.gov.lv